google/wiki40b huggingface dataset:
विद्युत मशीन

वर्गीकरण

विद्युत यंत्र (मोटरऔर उत्पादक) का वर्गीकरण करते समय भौतिक सिद्धांत से शुरु करना उचित होगा, जिसके द्वारा  विद्युत उजॉ का यांत्रिक उजॉ मे रुपांतरण कीया जाता हे। यदि नियंत्रक, यंत्र के अवयव के रूप में समाविष्ट हो तब सब यंत्रो को प्रत्यावर्ती या एकदिश विद्युत प्रवाह से संचालित किया जा सकता हे, यद्यपि कुछ यंत्रो को अन्य यंत्रो से अधिक उन्नत नियंत्रक की आवश्यकता होगी। विद्युत यंत्र के निर्माण के समय भौतिक सिद्धांतो के संयोजन संभावना से वर्गीकरण जटिल हो जाता हे।  उदाहरणार्थ, ब्रशङ यंत्र को, यदि घूर्णक के लौह का आकार ठीक हो, तो प्रतिष्टंभ (रिलक्टेंस) यंत्र (घूर्णक कुंडली का उपयोग कीऐ बिना) के रूप में दौड़ाना संभव हो सकता है।

स्थायी चुंबक मशीन

===ब्रश मशीन=== यह मशीन के द्वारा उत्पन विधुतवाहक बल एकत्रत्रित करता है ।
अइसिन गियोरो

अइसिन गियोरो (चीनी: 愛新覺羅, अंग्रेज़ी: Aisin Gioro) उन मान्छु सम्राटों का ख़ानदानी नाम था जिन्होंने चिंग राजवंश के काल में चीन पर राज किया था। अइसिन गियोरो के घराने का राज चीन पर सन् १९११ की शिनहई क्रान्ति तक रहा जिसके बाद चीन एक गणतांत्रिक प्रणाली की तरफ चला गया।

नाम का विवरण

मान्छु भाषा में 'अइसिन' शब्द का अर्थ सोना (धातु) होता है। 'गियोरो' मंचूरिया में एक जगह का नाम है। मान्छु रिवाज़ में परिवारों को पहले उनके 'हाला' (यानि क़बीले) के नाम से और फिर उनके 'मुकुन' (यानि नज़दीकी परिवार) के नाम से जाना जाता है। 'अइसिन गियोरो' में 'अइसिन' इस परिवार का 'मुकुन' था और 'गियोरो' उसका 'हाला' था। गियोरो क़बीले में और भी परिवार थे, मसलन 'इरगेन गियोरो' परिवार, 'सुसु गियोरो' परिवार और 'सिरिन गियोरो' परिवार।
एकलिंगजी

स्थापत्य

एकलिंग का यह भव्य मंदिर चारों ओर ऊँचे परकोटे से घिरा हुआ है। इस परिसर में कुल १०८ मंदिर हैं। मुख्य मंदिर में एकलिंगजी (शिव) की चार सिरों वाली ५० फीट की मूर्त्ति स्थापित है। चार चेहरों के साथ महादेव चौमुखी या भगवान शिव की प्रतिमा के चारों दिशाओं में देखती है। वे विष्णु (उत्तर), सूर्य (पूर्व), रुद्र (दक्षिण), और ब्रह्मा (पश्चिम) का प्रतिनिधित्व करते हैं। शिव के वाहन, नंदी बैल, की एक पीतल की प्रतिमा मंदिर के मुख्य द्वार पर स्थापित है। मंदिर में परिवार के साथ भगवान शिव का चित्र देखते ही बनता है। देवी पार्वती और भगवान गणेश, क्रमशः शिव की पत्नी और बेटे, की मूर्तियाँ मंदिर के अंदर स्थापित हैं। यमुना और सरस्वती की मूर्तियां भी मंदिर में भी निहित हैं। इन छवियों के बीच में, यहाँ एक शिवलिंग चाँदी के साँप से घिरा हुआ है। मंदिर के चांदी दरवाजों पर भगवान गणेश और भगवान कार्तिकेय की छवियाँ हैं। नृत्य करती नारियों की मूर्तियों को भी यहां देखा जा सकता है। गणेशजी मंदिर, अंबा माता मंदिर, नाथों का मंदिर, और कालिका मंदिर इस मंदिर के पास स्थित हैं।
इस मंदिर के निर्माणकाल व कर्ता के संबंध में कोई लिखित प्रमाण नहीं मिला है, परंतु जनश्रुति के अनुसार इसका निर्माण बप्पा रावल ने आठवीं शताब्दी के लगभग करवाया था। उसके बाद यह मन्दिर तोड़ दिया गया, जिसे बाद में उदयपुर के ही महाराणा मोकल ने इसका जीर्णोद्धार करवाया तथा वर्तमान मंदिर के नए स्वरूप का संपूर्ण श्रेय महाराणा रायमल को है। उक्त मंदिर की काले संगमरमर से निर्मित महादेव की चतुर्मुखी प्रतिमा की स्थापना महाराणा रायमल द्वारा की गई थी। मंदिर के दक्षिणी द्वार के समक्ष एक ताखे में महाराणा रायमल संबंधी १०० श्लोकों का एक प्रशस्तिपद लगा हुआ है।

परिसर

इस मंदिर की चारदीवारी के अंदर और भी कई मंदिर निर्मित हैं, जिनमें से एक महाराणा कुंभा का बनवाया हुआ विष्णुमंदिर है। इस मंदिर को लोग मीराबाई का मंदिर कहते हैं। एकलिंग जी के मंदिर से थोड़ी दूर दक्षिण में कुछ ऊँचाई पर विक्रम संवत १०२८ (ई. सन् ९७१) में यहाँ के मठाधीश ने 'लकुलीश' का एक मंदिर बनवाया तथा इस मंदिर के कुछ नीचे विंध्यवासिनी देवी का एक अन्य मंदिर भी स्थित है। जनश्रुति से यह भी ज्ञात होता है कि बप्पा रावल का गुरु नाथ हारीतराशि एकलिंग जी के मंदिर का महन्त था और उसी की शिष्य परंपरा ने मंदिर की पूजा आदि का कार्य सँभाला। एकलिंग जी के मंदिर के महंत, उक्त नाथों का एक प्राचीन मठ आज भी मंदिर के पश्चिम में बना हुआ है। बाद में नाथ साधुओं का आचरण भ्रष्ट हो जाने से मंदिर की पूजा आदि का कार्य गुसाइयों को सौंपा गया और वे उक्त मंदिर के मठाधीश हो गए। यह परंपरा आज भी चली आ रही है।
मारिकाना के खनिकों की हड़ताल

मारिकाना के खनिकों की हड़ताल या लोंमिन हड़ताल वर्ष 2012 में दक्षिण अफ़्रीका के मारिकाना क्षेत्र के पास एक खान में घटित अनधिकृत हड़ताल थी। मारिकाना रुस्टेनबर्ग शहर के समीप स्थित है जहाँ लोंमिन कम्पनी के स्वामित्व वाली प्लैटिनम की खान है। दक्षिण अफ़्रीकी पुलिस सेवा और हड़ताली खनिकों के बीच की हिंसक घटनाओं की एक श्रृंखला ने अन्तराष्ट्रीय समुदाय का ध्यान आकर्षित किया। इस हिंसक घटना में 36 खान श्रमिकों, दो पुलिस अधिकारियों और चार अन्य अज्ञात लोगों की मृत्यु हुई तथा 78 अन्य कार्यकर्ताओं और पुलिस कर्मचारियों को चोटें आई। लोंमिन हड़ताल के अलावा सम्पूर्ण दक्षिण अफ़्रीकी खनन क्षेत्र में भी अनधिकृत हड़तालें शुरू हो गईं।
18 सितंबर को एक मध्यस्थ के संघर्ष विराम के लिए एक प्रस्ताव की घोषणा करते हुए कहा कि हड़ताली खनिक 22% वेतन वृद्धि, 2000 रेंड का एकमुश्त भुगतान स्वीकार कर चुकें हैं तथा 20 सितम्बर से काम पर लौट जाएँगे।
विश्व कि सबसे बड़ी प्लैटिनम निर्माता कम्पनी एंग्लो अमेरिकन प्लैटिनम ने 5 अक्टूबर को घोषणा की अनुशासनात्मक सुनवाई में उपस्थित न होने के कारण वो अपने 12,000 श्रमिकों को काम से निकाल देगी।
सार्वजनिक राजस्व

सार्वजनिक राजस्व (Government revenue) का सम्बन्ध आय प्राप्ति के साधनों, कराधान के सिद्धान्तों तथा उनकी समस्याओं से है। अन्य शब्दों में, करों से प्राप्त होने वाली सब प्रकार की आय तथा सार्वजनिक जमा से होने वाली प्राप्तियों को सार्वजनिक राजस्व में सम्मिलित किया जाता है। इसे केवल 'राजस्व' भी कहते हैं।
सोहिनी रेए

सोहिनी रेए (जन्म 25 अगस्त 1 9 66) एक शास्त्रीय मणिपुरी नर्तका, नृत्य-शोधकर्ता और मानवविज्ञानी है और वर्तमान में लॉस एंजिल्स, संयुक्त राज्य में स्थित है।

जीवनी

उन्होंने मणिपुरी नृत्य का अध्ययन सात वर्ष की उम्र में शुरु किया गुरु बिपिन सिंह, दर्शन जव्हेरी और कलावती देवी के साथ मणिपुरी नरटाणला में, कोलकाता में। वह ग्यारह वर्ष की उम्र में गुरु बिपिन सिंह के साथ उनकी दीक्षा समारोह में गई और चौदहों वर्ष की आयु में पेशेवर रूप से मणिपुरी नृत्य करना शुरू कर दिया।
उन्होंने मानवविज्ञान में बी.एस.सी और एम.एस.सी की डिग्री प्राप्त की कलकत्ता विश्वविद्यालय से। वह वर्ल्ड फॉर स्टडी ऑफ स्टडीज, हार्वर्ड डिविमिनिटी स्कूल में एक साथी थी। उन्होंने कैलिफोर्निया विश्वविद्यालय, इरविन, कैलिफोर्निया विश्वविद्यालय, सांता बारबरा और सांता मोनिका कॉलेज में पढ़ाया है और कई प्रकाशन किए है।
सोहिनी रेए मणिपुरी नृत्य विजन के संस्थापक और कलात्मक निदेशक हैं जैसे दक्षिण कैलिफोर्निया में मणिपुरी नृत्य संस्थान।
सूडान की भाषायें

सूडान एक बहुभाषी देश है जहाँ कई भाषाएँ बोली जाती हैं जिनमें सर्वाधिक प्रमुख सूडानी अरबी है।
शिराक प्रांत

शिराक आर्मेनिया का एक प्रांत है। इसकी जनसंख्या 257,242 है। यह आबादी देश की कुल आबादी का 8.6% है। यहां का जनसंख्या घनत्व ९६.०/km² (२४८.६/sq mi) है। यहां की राजधानी ग्युमरी है।
हिलेरी रोढम क्लिंटन

हिलेरी डायेन रोढम क्लिंटन (जन्म: 26 अक्टुबर, या हिलेरी क्लिंटन 1947) अमेरिका के न्यूयॉर्क प्रांत से कनिष्ठ (जूनियर) सेनेटर हैं। वे अमेरिका के बयालीसवें राष्ट्रपति बिल क्लिंटन की पत्नी हैं और सन् 1993 से 2001 तक अमेरिका की प्रथम महिला रहीं।
हिलेरी 2008 में अमेरिका के राष्ट्रपति पद के लिए डेमोक्रैटिक पार्टी की अग्रणी उम्मीदवार रहीं। 5 जून, 2008 को यह लगभग तय हो गया कि बराक ओबामा की उम्मीदवारी के समर्थन में उनकी डेमोक्रेटिक प्रतिद्वंद्वी हिलेरी अपनी दावेदारी छोड़ देंगी।
हिलेरी अमेरिका के इलिनॉय प्रांत की रहने वाली हैं। 1969 में वेलेस्ले विश्विद्यालय, जहाँ से वे राजनीति विज्ञान में स्नात्कोत्तर (पोस्ट-ग्रैजुट) हैं, में अपने विवादास्पद कमेंसमेंट भाषण से वे राष्ट्रीय स्तर पर सुर्खियों में आ गईं। 1973 में येल लॉ स्कूल से स्नातक होने के उपरांत उन्होंने अपना पेशा एक अधिवक्ता के रूप में अमरीका के अरकांसास प्रांत में शुरु किया। 1988 तथा 1991 में उन्हें अमरीका के सौ सबसे प्रभावशाली वकीलों में सूचीबद्ध किया गया। अमेरिकी सेनेटर के रूप में अपना पहला कार्यकाल उन्होंने 3 जनवरी, 2001 मेंचित्र:Hillary Rodham Clinton.jpg|right|thumb|हिलेरी क्लिंटन]]
हिलेरी अमेरिका के इलिनॉय प्रांत की रहने वाली हैं। 1969 में वेलेस्ले विश्विद्यालय, जहाँ से वे राजनीति विज्ञान में स्नात्कोत्तर (पोस्ट-ग्रैजुट) हैं, में अपने विवादास्पद कमेंसमेंट भाषण से वे राष्ट्रीय स्तर पर सुर्खियों में आ गईं। 1973 में येल लॉ स्कूल से स्नातक होने के उपरांत उन्होंने अपना पेशा एक अधिवक्ता के रूप में अमरीका के अरकांसास प्रांत में शुरु किया। 1988 तथा 1991 में उन्हें अमरीका के सौ सबसे प्रभावशाली वकीलों में सूचीबद्ध किया गया। अमेरिकी सेनेटर के रूप में अपना पहला कार्यकाल उन्होंने 3 जनवरी, 2001 में शुरु किया।

निजी जीवन

1975 में जब उनका बिल क्लिंटन से विवाह हुआ तब वे और बिल दोनों ही अरकांसास विश्वविद्यालय में अध्यापन से जुड़े थे। येल लॉ स्कूल में भी दोनों सहपाठी थे और एक दूसरे से परिचित थे। इस विवाह से उन्हें एक पुत्री है, चेलसा क्लिंटन, चेलसा का जन्म 27 फरवरी, 1980 को हुआ।

सार्वजानिक जीवन

हिलेरी क्लिंटन ने अमेरिका के राष्ट्रपति पद के चुनाव में डेमोक्रेटिक पार्टी की उम्मीदवारी जीतकर इतिहास रचा। यह अमेरिका के राष्ट्रपति पद के चुनाव में किसी बड़ी पार्टी का नेतृत्व करने वाली पहली महिला बन गई।
विदेश मंत्री, प्रथम महिला एवं न्यूयार्क से सीनेटर रह चुकी हिलेरी ने फिलाडेल्फिया में डेमोक्रेटिक नेशनल कन्वेंशन में पार्टी के कुल 4764 डेलीगेटस में से बहुमत का समर्थन हासिल करके उम्मीदवारी जीती।
मॉस्को में भारत का दूतावास

मॉस्को में भारत का दूतावास भारत का रूसी महासंघ में राजनयिक मिशन है। यह रूस की राजधानी मॉस्को के तागांसकी जिले में 6 वोरोंसोवो पोल पर स्थित है।
दक्षिण पूर्व मध्य रेलवे, बिलासपुर

दक्षिण-पूर्व-मध्य रेलवे, बिलासपुर, भारत के सत्रह रेलवे जोन मुख्यालयों में से एक है जिसका मुख्यालय बिलासपुर, छत्तीसगढ़ में स्थित है। इसके कार्यक्षेत्र में बिलासपुर, रायपुर तथा नागपुर मंडल आतें हैं। दक्षिण-पूर्व-मध्य रेलवे, बिलासपुर भारत के सभी 17 रेलवे जोनों में सबसे अधिक आय अर्जित करने वाला ज़ोन मुख्यालय है। इसके पूर्व बिलासपुर तथा रायपुर रेल मंडल दक्षिण-पूर्व रेलवे, कोलकाता से संचालित होते थे तथा नागपुर मंडल मध्य रेलवे से. क्षेत्र वासियों की मांग तथा भारतीय रेल में इस क्षेत्र के योगदान को देखते हुए 20 सितम्बर 1998 को तत्कालीन प्रधानमंत्री श्री अटल बिहारी वाजपेयी ने दक्षिण-पूर्व-मध्य रेलवे, बिलासपुर के गठन को मंजूरी दी तथा श्री अटल बिहारी वाजपेयी ने ही इसे 05 अप्रैल 2003 को इसे राष्ट्र को समर्पित किया। वर्तमान (जुलाई 2018)में श्री सुनील सिंह सोइन इस जोन के महाप्रबंधक है। बिलासपुर जोन का विस्तार चार राज्यो में हैं (छत्तीसगढ़,मध्यप्रदेश,उड़ीसा,महाराष्ट्र)
ट्रांसफॉर्मर के प्रकार

स्वपरिणामित्र (Autotransformer)

इसमें प्रत्यावर्ती धारा का परिणमन एक ही कुंडली से संपन्न होता है। अत: इसका नाम स्वपरिणामित्र (आटोट्रान्सफार्मर) है। इसका कार्य संचरण विभवमापी के समान है। प्रयुक्त प्राथमिक वोल्टता को पूरी कुंडली में विकसित होने का अवसर दिया जाता है। निवेश और निर्गत में एक टर्मिनल (terminal) उभयनिष्ठ होता है। एक संस्पर्श बिंदु को कुंडली के साथ सरकाकर निर्गत वोल्टता का परिवर्तन किया जाता है। इससे निवेश वोल्टता की शून्य से लेकर अनेक गुनी समायोज्य (adjustable), प्रत्यावर्ती वोल्टता प्राप्त की जा सकती है। इसका उपयोग प्रयोगशालाओं तथा उद्योगों में व्यापक रूप से होता है।

स्थिर-वोल्टता परिणामित्र

ये परिणामित्र स्थिर वोल्टता प्रदान करते हैं, भले ही निवेश वोल्टता (इन्पुट वोल्टेज) का विचरण विस्तृत सीमाओं के बीच होता रहे। यह स्वनियंत्रण प्राथमिक और द्वितीयक दोनों परिपथों में एक बहुगुण कुंडलन से होता है। द्वितीयक कुंडलियों में से एक को उसके आरपार संधारित्र जोड़कर अनुनादी (resonant) बनाया जाता है। द्वितीयक के इस भाग और द्वितीयक कुंडली के अवशिष्ट भाग में वोल्टता में १८० डिग्री का कलांतर होता है। अत: समस्त द्वितीयक कुंडलन के आर पार परिणामी वोल्टता स्थिर रहती है। इसके अतिरिक्त उच्च चुंबकीय फ्लक्स घनता स्वत: क्षतिपूरण (autocompensation) में सहायक होता है। जब प्राथमिक वोल्टता ९५ से १३५ वोल्ट में बदलती है तब द्वितीयक वोल्टता केवल प्रतिशत ही बदलती है। लोड के मानों में परिवर्तन इस सीमा में कोई परिवर्तन नहीं करता। व्यापारिक स्थिर-वोल्टता-परिणामित्र उपलब्ध हैं और प्रोगशालाओं तथा उद्योगों में व्यापक रूप से उपयोग में आते हैं।

स्थिर-धारा परिणामित्र

इनमें प्राथमिक और द्वितीयक के बीच की दूरी को किसी उपयोगी युक्ति (servo device) से बनाए रखते हैं। इससे स्थिर धारा उत्पन्न होती है, जो निवेश वोल्टता के परिवर्तनों से प्रभावित नहीं होती।

श्रव्य आवृत्ति परिणामित्र

शक्ति परिणामित्र स्थिर आवृत्ति पर क्रियाकारी होते हैं और इनका उपयोग आवृत्ति के परिवर्तन की स्थिति में नहीं हो सकता। संचार इंजीनियरी (communication engineering) में ऐसे परिणामित्रों का उपयोग होता है, जो जटिल और परिवर्ती स्वरूपवाली धारा से संभरण होने पर, आवृत्तियों की विस्तृत सीमाओं में दक्षतापूर्वक कार्य कर सकें। इसके अनेक उपयोग रेडियो-टेलीफोनी, रेडियो टेलीग्राफी, रेडियो-अभिग्राहित्र और अनेक इलेक्ट्रॉनी परिपथों में होते हैं।
संहति-केन्द्र

भौतिकी में, संहतियों के किसी वितरण का संहति-केंद्र (center of mass) वह बिन्दु है जिस पर वह सारी संहतियाँ केन्द्रीभूत मानी जा सकती हैं। संहति केन्द्र के कुछ विशेष गुण हैं, उदाहरण के लिये यदि किसी वस्तु पर कोई बल लगाया जाय जिसकी क्रियारेखा उस वस्तु के संहति-केन्द्र से होकर जाती हो तो उस वस्तु में केवल स्थानातरण गति होगी (घूर्णी गति नहीं)। संहति-केन्द्र के सापेक्ष उस वस्तु में निहित सभी संहतियों के आघूर्णों (मोमेण्ट) का योग शून्य होता है। दूसरे शब्दों में, संहति-केन्द्र के सापेक्ष, सभी संहतियों की स्थिति का भारित औसत (वेटेड एवरेज) शून्य होता है।
कणों के किसी निकाय का संहति केन्द्र वह बिन्दु है जहाँ, अधिकांश उद्देश्यों के लिए, निकाय ऐसे गति करता है जैसे निकाय का सब द्रव्यमान उस बिन्दु पर संकेंद्रित हो। संहति केन्द्र, केवल निकाय के कणों के स्थिति-सदिश और द्रव्यमान पर निर्भर होता है। संहति केन्द्र पर वास्तविक पदार्थ होना अनिवार्य नहीं है (जैसे, एक खोखले गोले का संहति-केन्द्र उस गोले के केन्द्र पर होता है जहाँ कोई द्रव्यमान ही नहीं है)। गुरुत्वाकर्षण क्षेत्र के एकसमान होने की स्थिति में कभी-कभी इसे गलती से गुरुत्वाकर्षण केन्द्र भी कहा जाता है। किसी वस्तु का रेखागणितीय केन्द्र, द्रव्यमान केन्द्र तथा गुरुत्व केन्द्र अलग-अलग हो सकते हैं।
संवेग-केन्द्रीय निर्देश तंत्र वह निर्देश तंत्र है जिसमें निकाय का द्रव्यमान केन्द्र स्थिर है। यह एक जड़त्वीय फ्रेम (India from )है। एक द्रव्यमान-केन्द्रीय निर्देश तंत्र वह तंत्र है जहाँ द्रव्यमान केन्द्र न केवल स्थिर है बल्कि निर्देशांक निकाय के मूल बिन्दु पर स्थित है।      जडत्व =द्रव्यमान
उरुभंग

उरुभंग (संस्कृत: ऊरुभंगम्), (अक्षरशः अर्थ- "घुटनों का टूटना"), भास द्वारा लिखा गया संस्कृत नाटक है। यह २री से ३री शताब्दी ईसवी के बीच लिखा गया। यह सुप्रसिद्ध महाकाव्य महाभारत पर आधारित है। उरुभंग भीम व दुर्योधन के युद्ध के दौरान व उसके बाद के दुर्योधन के चरित्र पर केन्द्रित है। यद्यपि उरुभंग की केन्द्रीय पटकथा वही है जो महाभारत में है, परन्तु भास द्वारा कुछ परिप्रेक्ष्यों को बदल दिये जाने से कथा का निरूपण बदल गया है। इनमें सबसे चरम बदलाव है- भास द्वारा दुर्योधन का चित्रण, जो कि महाभारत में एक खलनायक की तरह दिखता है, परन्तु उरुभंग में अपेक्षाकृत ज्यादा मानवीयगुणोपेत दिखाया गया है। जबकि संस्कृत नाट्य में दुःखान्त नाटक दुर्लभ होते हैं, भास द्वारा कथा का दुर्योधन वाला पक्ष प्रदर्शित करना इस कथा में दुःखान्तकीय तत्व डाल देता है।

सारांश

उरुभंग प्रसिद्ध महाकाव्य महाभारत से कुछ भिन्न है। जबकि मूल ग्रन्थ में दुर्योधन खलनायक है, उरुभंग में वह एक अलग प्रकाश में दिखाया गया है। हालाँकि उसके मूल बुरे कार्यों से उसे बख्शा नहीं गया है, परन्तु उसे नायकीय गुणों से युक्त चरित्र की तरह दिखाया गया है। यह नाटक उसकी मृत्यु के पहले होने वाली घटनाओं पर केंद्रित है; जब दुर्योधन अपने भूतकाल पर पछताता है, अपने परिवार के साथ सहानुभूति का रुख कर लेता है, तथा युद्ध की व्यर्थता का अनुभव करता है।
नाटक की शुरुआत में तीन सैनिक होते हैं, जो कि कौरव व पांडवों के बीच युद्ध पर आश्चर्य से देख रहे होते हैं। वे अपने समक्ष दृश्य को गहन विशदता के साथ वर्णन करते हैं, वे बारी बारी से वर्णन तथा उसपर विस्मयाभिव्यक्ति करते जाते हैं। जैसे जैसे वे युद्धक्षेत्र में चलते हैं, वे मँझले पांडव भीम तथा कौरव दुर्योधन के बीच युद्ध तक पहुँच जाते हैं। 
फिर वे सैनिक भीम-दुर्योधन युद्ध का वर्णन करने लगते हैं। दर्शकगण यह युद्ध पूर्णतया इन तीन सैनिकों के वर्णन के माध्यम से देख रहे हैं। अन्ततः भीम दुर्योधन के अविरत प्रहारों से गिर पड़ता है। दुर्योधन भीम को मारने से इसलिए रुक जाता है कि वह भूमि पर पड़ा है, जबकि वह भीम द्वारा नियम लाँघने से अपने घुटने तुड़वा बैठता है।
अरुप राहा

प्रारंभिक जीवन और शिक्षा

एयर चीफ मार्शल राहा का जन्म 26 दिसंबर, 1 9 54 को कोलकाता मेट्रोपॉलिटन डेवलपमेंट अथॉरिटी के अंतर्गत एक क्षेत्र, बैद्यबाटी शहर में हुआ था, जो पश्चिम बंगाल राज्य में स्थित है। उनके पिता एक प्रतिष्ठित चिकित्सक थे। वह सैनिक स्कूल पुरूलिया (1 9 70 बैच) में शिक्षित थे।

सैन्य प्रशिक्षण

1 जुलाई 1970 से जून 1 9 73 तक राहा , राष्ट्रीय रक्षा अकादमी, खडवासवासला, भारत में प्रशिक्षित हुए और जून 1 9 73 में एनडीए से स्नातक होने के समय उन्हें 44 वें एनडीए पाठ्यक्रम का सर्वश्रेष्ठ कैडेट के रूप में स्वर्ण पदक से सम्मानित किया गया। इसके बाद, उन्हें 1 9 74 में भारतीय वायु सेना में एक लड़ाकू पायलट के रूप में कमीशन किए जाने से पहले, हैदराबाद के वायु सेना अकादमी में एचटी -2 और किरण (एचजेटी -16) पर प्रशिक्षण दिया। ऑपरेशन कनवर्ज़न यूनिट में 'हंटर' उड़ाने के बाद, वह मिग-21 विमान उड़ाने लगे थे।

सैन्य कैरियर

राहा ने कई प्रकार के हवाईजहाज़ उड़ाए हैं। एचएएल एचटी -2 पर प्रारंभिक प्रशिक्षण के बाद, उन्होंने एमआईजी -21 और एमआईजी -29 विमान उड़ाने के साथ मिग-29 फायर स्क्वाड्रन और भारत के पश्चिमी मोर्चे के साथ दो फ्रंटलाइन एयरबस को उड़ाया है। 2 अप्रैल, 2010 को उनके पास 3,400 घंटे का अनुभव है। राहा ने पहले भारतीय वायु सेना के वायु सेना के वाइस चीफ के रूप में कार्य किया और पश्चिमी वायु कमान के एयर ऑफिसर कमांडिंग-इन-चीफ (एओसी-इन-सी) के रूप में, और मध्य की एयर कमांड। उन्होंने वायु सेना अकादमी, हैदराबाद में पश्चिमी वायु कमान के मुख्यालय, और उप कमांडेंट के वरिष्ठ हवाई स्टाफ अधिकारी के रूप में भी काम किया है।
मैसूर चित्रकला

मैसूर चित्रकला (कन्नड: ಮೈಸೂರು ಚಿತ್ರಕಲೆ) दक्षिण भारत की एक महत्वपूर्ण शास्त्रीय चित्रकला है जिसका उद्भव मैसूर के आसपास हुआ और जिसे मैसूर के राजाओं ने प्रोत्साहित किया।
संजय भारद्वाज

संजय भारद्वाज महान हिन्दीसेवी, समाजसेवी, हिन्दी-साहित्यकार एवं संस्कृतिकर्मी हैं।

परिचय

नाटक, कविता, आलेख, कहानी, समीक्षा की विधा में लेखन करने वाले संजय भारद्वाज की अकादमिक शिक्षा विज्ञान एवं फार्मेसी के क्षेत्र में हुई पर आरंभ से ही हिंदी भाषा और साहित्य के प्रति लगाव रहा।
१९९५ में उन्होंने हिंदी आंदोलन की स्थापना की जो पुणे में भारतीय भाषाओं के साहित्यकारों का सबसे बड़ा मंच है। पुणे से प्रकाशित प्रथम हिन्दी पाक्षिक 'विश्वभाषा' का संपादन व प्रकाशन तथा अनेक अन्य पत्रिकाओं के विशेषांकों के अतिथि संपादन के अतिरिक्त उन्होंने पुणे में हिंदी के स्तरीय रंगकर्म के लिए 'भूमिका कलामंच` की स्थापना की। वे अनेक कविसंमेलनों का आयोजन, व्यवस्थापन व संचालन भी कर चुके हैं।
विभिन्न साहित्यिक, सांस्कृतिक पुरस्कारों से सम्मानित संजय विभिन्न स्तरों पर लेखन, दिग्दर्शन, अभिनय, वक्तृत्व, शैक्षिक प्राविण्य, संयोजन फ़ीचर/ विज्ञापन/ धारावाहिक/ फिल्म, के लेखन-दिग्दर्शन, अभिनय व डबिंग के लिए भी जाने जाते हैं।
उनकी समाजसेवा में भी गहरी रुचि है। फुटपाथ पर रहने वाले बच्चों के रात्रि निवास के लिए 'रैन बसेरा' एवं निर्धनतम लोगों को रु. ५/- में अन्न उपलब्ध कराने के लिए 'अन्नपूर्णा' नामक योजनाओं पर भी वे काम कर रहे है। संप्रति वे दो डॉक्युमेंट्री फिल्मों के लेखन-निर्देशन में व्यस्त हैं।
रुखसाना कौसर

रुखसाना कौसर, भारतीय राज्य जम्मू और कश्मीर के कश्मीर के राजौरी जिले के अंतर्गत स्थित कलसियां गांव की एक बहादुर लड़की है। उसने 27 सितंबर 2009 की रात को अपने घर में घुसे लश्कर-ए-तैयबा के एक शीर्ष पाकिस्तानी आतंकवादी को मार गिराया, तथा एक अन्य को घायल कर दिया था। उसने और उसके भाई बहनों ने मिलकर आतंकवादियों से जमकर टक्कर ली थी। रुखसाना ने एक आतंकवादी की राइफल छीनकर उसे घटनास्थल पर ही ढेर कर दिया था। इस घटना में रुखसाना के माता-पिता राशिदा और नूर हुसैन घायल हो गए थे। 27 सितंबर की इस घटना से पहले रुखसाना ने कभी बंदूक नहीं पकड़ी थी, लेकिन उस दिन उसने बहादुरी की मिसाल कायम की। भारत की राष्ट्रपति प्रतिभा पाटिल तथा गृहमंत्री पी चिदंबरम ने भी उसके बहादुरी की तारीफ की।
जलढाका उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

जलढाका उपजिला बांग्लादेश के उत्तरी सीमान्तों में स्थित, रंगपुर विभाग के निलफामारी जिले में स्थित है।
अफगानिस्तान में सिख धर्म

काबुल

1980 के दशक में काबुल में 20,000 से ज्यादा सिख थे, लेकिन 1992 में गृहयुद्ध की शुरुआत के बाद, अधिकांश भाग गए थे। गृहयुद्ध के दौरान काबुल के आठ गुरुद्वारों में से सात को नष्ट कर दिया गया थे। काबुल के कार्त परवान खंड में स्थित केवल गुरुद्वारा करते परवान बनी हुई है। वे आज कार्त परवान और पुराने शहर के कुछ हिस्सों में केंद्रित हैं।

जलालाबाद

2001 तक, जलालाबाद में 100 सिख परिवार थे, जिसमें करीब 700 लोग थे, जो दो बड़े गुरुद्वारों में पूजा करते थे । किंवदंती बताती है कि गुरुद्वारों के पुराने गुरु नानक देव की यात्रा मनाने के लिए बनाया गया था|

कंधार

कंधार का उल्लेखनीय रूप से छोटा सिख समुदाय है, जिसमें 2002 तक केवल 15 परिवार रहते हैं|

इतिहास

शुरुआती खत्री सिखों ने व्यापार उद्देश्यों के लिए अफगानिस्तान में उपनिवेशों की स्थापना और रखरखाव की। बाद में, अफगान स्थित दुर्रानी साम्राज्य के खिलाफ सिख और साम्राज्य के बीच संघर्ष तनाव का कारण बन गया। 19 वीं शताब्दी में अफगानिस्तान में कई अभियानों के दौरान सिखों ने ब्रिटिश साम्राज्य की सेना में भी कार्य किया ।

प्रवासी

1990 के दशक से पहले, अफगान सिख जनसंख्या का अनुमान लगभग 50,000 था। 2013 तक, वे लगभग 800 परिवार हैं जिनमें से 300 परिवार काबुल में रहते हैं। अफगानिस्तान में सिख नेताओं का दावा है कि सिखों की कुल संख्या 3,000 है। कई सिख परिवारों ने भारत, उत्तरी अमेरिका, यूरोपीय संघ, यूनाइटेड किंगडम, पाकिस्तान और अन्य स्थानों सहित अन्य देशों में जाने के लिए चुना है।
भूटान की भाषाएं

भूटान की दो दर्जन भाषाएं हैं, तिब्बती-बर्मन भाषा परिवार के सभी सदस्य नेपाली को छोड़कर, जो एक भारतीय-आर्य भाषा है, और भूटानी साइन लैंग्वेज है।  राष्ट्रीय भाषा, ज़ोंगखा, भूटान में मूल साहित्यिक परंपरा के साथ एकमात्र भाषा है, हालांकि लेप्चा और नेपाली अन्य देशों में साहित्यिक भाषाएं हैं। अन्य गैर-भूटानी अल्पसंख्यक भाषाओं को भी भूटान की सीमाओं और दक्षिण और पूर्वी भूटान में मुख्य रूप से नेपाली भाषी लोत्शाम्पा समुदाय के साथ बोली जाती है।
केंद्रीय बोडिश भाषा पुरानी तिब्बती (चोके) से निकली संबंधित तिब्बती भाषाओं का एक समूह है। सेंट्रल बोडिश भाषाओं की अधिकांश भूटानी किस्में दक्षिणी उपसमूह हैं। भूटान की उन्नीसवीं भाषाओं और बोलीभाषाओं में से कम से कम छह केंद्रीय बोडिश भाषाएं हैं।

ज़ोंगखा और अन्य तिब्बती भाषाओं

2006 के लगभग 160,000 देशी वक्ताओं के साथ।  यह पश्चिमी भूटान में प्रमुख भाषा है, जहां अधिकांश देशी वक्ताओं पाए जाते हैं।  इसे 1971 में भूटान की राष्ट्रीय भाषा घोषित किया गया था। स्कूलों में ज़ोंगखा अध्ययन अनिवार्य है, और अधिकांश आबादी इसे दूसरी भाषा के रूप में बोलती है। यह सरकार और शिक्षा की प्रमुख भाषा है। चोकांगका भाषा, जो डोज्न्खा को "बहन भाषा" है, पूर्वी भूटान की कुरिचु घाटी में लगभग 20,000 लोगों द्वारा बोली जाती है।

पूर्वी भाषा

भूटान की आठ भाषाओं में पूर्वी बोडिश भाषाएं हैं, न कि निकट से संबंधित तिब्बती समूह के सदस्य हैं, लेकिन अभी भी पुराने तिब्बती या करीबी रिश्तेदार हैं। केंद्रीय भूटान में प्रमुख भाषा है। इसमें लगभग 30,000 वक्ताओं हैं। केंग और कुर्टोप भाषाएं बुमथांग से निकटता से संबंधित हैं। क्रमशः उनके पास 40,000 और 10,000 वक्ताओं हैं।

अन्य तिब्बती-बर्मन भाषाएं

भूटान में अन्य तिब्बती-बर्मन भाषाएं बोली जाती हैं। ये भाषाएं बोडिश भाषाओं से अधिक दूर से संबंधित हैं, और आवश्यक रूप से किसी भी सामान्य उपसमूह के सदस्य नहीं हैं। त्सशंगला भाषा, जो बोडिश भाषाओं के अपने उप-स्वाभाविक रूप से है, में लगभग 138,000 वक्ताओं हैं। यह शारकोप्स की मातृभाषा है। यह पूर्वी भूटान में प्रमुख भाषा है और इसे पहले इस क्षेत्र में लिंगुआ फ़्रैंका के रूप में भाषाएं बोली जाती थी।
भारतीय दूरसंचार विनियामक प्राधिकरण

संरचना

दूरसंचार विनियामक प्राधिकरण अधिनियम के अनुसार प्राधिकरण में एक अध्यक्ष, दो पूर्णकालिक सदस्य और दो अंशकालिक सदस्य से अधिक नहीं होने चाहिये। अपने उद्देश्यों की पूर्ति के लिए प्राधिकरण समय-समय पर नए नियम और आदेश जारी करता रहता है। इसके साथ ही भारतीय दूरसंचार बाजार को बेहतर बनाने के लिए प्रतिस्पर्धात्मक वातावरण भी प्रदान करता है। ट्राइ के कॉमन चार्टर ऑफ टेलीकॉम सर्विस, २००५ के अनुसार सेवा प्रदाता को अपने उपभोक्ता की गोपनीयता का पूरा ध्यान रखना होता है। इसे लाइसेंस प्रदाता और लाइसेंस धारक के बीच, दो या दो से अधिक सेवा प्रदाताओं के बीच और एक सेवा प्रदाता तथा उपभोक्‍ताओं के समूह के बीच किसी विवाद को निपटाने के लिए अधिकार और ट्राई के किसी निर्देश, निर्णय या आदेश के विरुद्ध अपील की सुनवाई और उसके निपटान का अधिकार दिया गया है।
यदि उपभोक्ता को अपनी समस्या का समाधान सेवा प्रदाता कॉल सेंटर द्वारा नहीं मिलता तो वह अपनी शिकायत नोडल अधिकारी के यहां दर्ज करा सकता है। वहां से भी समस्या का उचित हल न मिल पाने पर उपभोक्ता अपीलेट अथॉरिटी में अपनी शिकायत कर सकता है। सेवा प्रदाता का दायित्व होता है कि वह अपने द्वारा प्रदान की जाने वाली सेवाओं के सक्रिय होने के एक सप्ताह के भीतर उपभोक्ता को टैरिफ योजना के बारे में जानकारी दे दे। बिना इसकी स्वीकृति के उसे मूल्य वर्धित सेवाओं यानि वैल्यू एडेड सर्विस प्रदान नहीं की जा सकती हैं।